Սեսիլիա Մարիա Սարա Իսաբել Սիգաներ

Սեսիլիա Մարիա Սարա Իսաբել Սիգաներ (), ծննդյամբ՝ Սիգաներ Ալբենիս , առաջին ամուսնությունից՝ Մարտեն , երկրորդ ամուսնությունից՝ Սարկոզի   , երրորդից՝ Ատտիաս  , , ֆրանսիացի մոդել, 2007 թվականի մայիսից մինչև հոկտեմբեր եղել է Ֆրանսիայի առաջին տիկին։

Նիկոլա Սարկոզիի երկրորդ կինը, որի հետ ամուսնացել է 1996 թվականին և 2007 թվականի հոկտեմբերին նրանք ամուսնալուծվել են։

Ընտանիք 
Սեսիլիա Սիգաների ծնողներն ամուսնացել են ծանոթությունից 10 օր անց։ Հայրը՝ Արոն Ցիգաները, եղել է Բեսարաբիայից, ծնվել է Բելց քաղաքում,  հրեաների ընտանիքում, Ֆրանսիա արտագաղթելուց հետո զբաղվել է  մուշտակագործությամբ։ Սեսիլիայի մայրը՝ Տերեսիտա «Դիանա» Ալբենիս դե Սվերտը, 21 տարի փոքր է եղել ամուսնուց։ Սեսիլիայի մայրական պապը՝  Ալֆոնսո Ալբենիս Խորդանը, երիտասարդ տարիքում եղել է Մադրիդի «Ռեալի» ֆուտբոլիստ, այնուհետև՝ ՄԱԿ-ի  Իսպանիայի դիվանագետն ու ներկայացուցիչը Ֆրանսիայում։  Սեսիլիայի նախապապը եղել է իսպանացի կոմպզիտոր և դաշնակահար Իսաակ Ալբենիսը։ Մորական տատը ծագումով նիդերլանդացի է։

Սեսիլիան ունի երեք ավագ եղբայր. Պատրիկն  աշխատում է NASA-ում, Քրիստիանը ֆինանսական խորհրդատու է, Իվան-Անտուանը զբաղվում է Ֆրանսիայի  և Պերուի միջև առևտրային գործունեությամբ։

Վաղ տարիներ 
Սեսիլիան մանկության տարիներին տառապել է սրտի հիվանդությամբ, նա դանդաղ էր աճում, 13 տարեկանում սրտի բաց վիրահատություն է տարել, այնուհետև հասակն աճել է մինչև 178 սմ։ Սեսիլիան Սարկոզիից բարձր է 12 սմ։

Սեսիլիան նվագել է դաշնամուր, առաջին մրցանակի արժանացել Փարիզի կոնսերվատորիայում։ 13 տարի  սովորել է կրոնական դպրոցում և ստացել բակալավրի աստիճան։ Այնուհետև իրավունքի դասեր է անցել Փարիզի Պանթեոն-Ասսաս համալսարանում և դարձել իր եղբայրներից մեկի ընկեր՝ սենատոր Ռենե Թուզի օգնականը։

Ամուսնություն և երեխաներ 
1984 թվականին,  Սեսիլիան գտնվելով հղիության վերջին ամսում (մեծ աղջկա՝ Ժյուդիտի ծնունդից 12 օր առաջ),  ամուսնացել է հեռուստահաղորդավար Ժակ Մարտենայի հետ, որը մեծ էր իրենից 24 տարով։ Ամուսնության արարողությունը ղեկավարել է  Նյոյի սյուր Սեն քաղաքի քաղաքապետ Նիկոլա Սարկոզին։ Մարտենայի հետ ամուսնությունից նա ունի երկու աղջիկ՝ Ժյուդիտը և Ժաննա-Մարին (1987)։

Ամուսնության արարողության ժամանակ, Նիկոլա Սարկոզին, որն այդ ժամանակ եղել է ամուսնացած սիրահարվել է  հարսնացուին և հետագա 4 տարիների ընթացքում այցելել է նրան։ 1988 թվականին Սեսիլիան թողեց Մարտենային և գնաց Սարկոզիի մոտ։ Ամուսնալուծությունը տեղի է ունեցել 1989 թվականին, իսկ Սարկոզիի ամուսնալուծությանը նրանք սպասեցին մինչև 1996 թվականը, ինչից հետո հոկտեմբերի 23-ին ամուսնացան։ Երկրորդ ամուսնության ընթացքում Սեսիլիան նորից երեխայի է սպասելուց եղել, և 1997 թվականի ապրիլի 28-ին ծնվել է Սարկոզիի և Սեսիլիայի որդին՝ Լուին։

2005 թվականին, երբ Սարկոզին  արտգործնախարար էր,  Սեսիլիան առնչվել է մեծ սկանդալի հետ՝ լրագրող Ռիշար Ատտիասի հետ սիրային կապի համար (հետագայում Ռիշար Ատտիասի եղել է Սեսիլիայի երրորդ ամուսինը)։ Սեսիլիայի դավաճանությունից և Սարկոզին սիրուհի ունենալուց հետո թվում էր թե նրանք պետք է ամուսնալուծվեին, բայց հաջորդ տարին նրանք մակերեսորեն հաշտվեցին։

Մ․ Լեսկոյի «Գեղջկուհին» լրագրում արված ակնարկում․

Քաղաքական դեր 

Ըստ որոշ աղբյուրների Սեսիլիան նախարարությունում առանձնասենյակ է ունեցել և աշխատել է որպես Սարկոզիի տեխնիկական խորհրդատու։

2007 թվականի Ֆրանսիայի նախագահական ընտրությունների քարոզարշավի առաջին  փուլում  Սեսիլիան եղել է ամուսնու կողքին և աջակցել է նրան, իսկ քարոզարշավի երկրորդ փուլի ժամանակ չի եղել ամուսնու կողքին և չի աջակցել նրան։ Ըստ որոշ աղբյուրների  Սեսիլիան ընտրություններին չի մասնակցել։

Առաջին տիկին 5 ամսով 
Սեսիլիան  2007 թվականի մայիսի 16-ին երեխաների հետ միասին ներկա է լինում ամուսնու երդման արարողությանը։ Նա ճանաչվում է Ֆրանսիայի առաջին տիկին՝ փոխարինելով Բերնադետ Շիրակին։

2007 թվականի հուլիսին Սեսիլիա Սարկոզին այցելել էր Լիբիա և  ակտիվորեն  բանակցություններ վարել Մուամար Քադաֆիի հետ, ինչից հետո ազատ են արձակվել բուլղարացի բուժքույրերը, որոնք մեղադրվում էին Լիբիայի երեխաներին ՁԻԱՀ-ով վարակվելու մեջ։ Նրանք դատապարտվել էին 8 տարվա ազատազրկման և նույնիսկ՝ մահապատժի։ Նախագահական ինքնաթիռով բուժքույրերը տեղափոխվում են Բուլղարիա, ինչից հետո պետական այցով Լիբիա է այցելել Նիկոլա Սարկոզին։ Սարկոզի ամուսիններն այդ գործի միջամտության համար քննադատության ենթարկվեցին Ֆրանսիայում և այլ երկրներում։ 
Նկատելի էր այն, որ առաջին տիկին ավելի շատ ոչ պաշտոնական արտգործնախարար էր, քան առաջին տիկին։

Ամուսնալուծություն և երրորդ ամուսնություն 
2007 թվականի հոկտեմբերի 17-ին մամուլում նշվել է, որ հոկտեմբերի 15-ին Սարկոզի ամուսիններն ամուսնալուծվել են։ Հաջորդ օրը այդ լուրը՝ որ ամուսնալուծությունը տեղի է ունեցել փոխադարձ համաձայնությամբ, պաշտոնապես հաստատվեց։ Որդին՝ Լուին մնաց մոր մոտ։

Ամուսնալուծությունից հետո Սեսիլիան հարաբերությունները շարունակել է Աթթիասի հետ և նրանք 2008 թվականի մարտի 23-ին ամուսնացել են։

Ծանոթագրություններ 

Ֆրանսիայի առաջին տիկիններ
Ֆրանսիացի մոդելներ
Ֆրանսիացի քաղաքական գործիչներ